11/11/2020 | Administración LocalMunicipal
A Coruña
Alcaldía
Modificación da delegación de atribucións da Xunta de Goberno Local en órganos directivos

ANUNCIO Modificación delegación de atribucións da Xunta de Goberno Local en órganos directivos A Xunta de Goberno Local, en sesión ordinaria celebrada o 4 de novembro de 2020, adoptou, entre outros, os seguintes acordos: Primeiro. –Modificar o apartado I. a) do acordo da Xunta de Goberno Local en sesión do 28 de xuño de 2019, modificado en sesión de 9 de setembro de 2020, relativo á excepción nas delegacións comúns aos órganos directivos relativa ao coordinador xeral municipal para asumir os actos de xestión económica e de contratación que corresponden á Área de Alcaldía. Polo tanto o parágrafo no que dí: I. DELEGACIÓNS COMÚNS AOS ÓRGANOS DIRECTIVOS da estrutura municipal executiva: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil euros (12.000,00 €), IVE excluído en gastos de investimento e de trinta mil euros (30.000,00 €), IVE excluído, en gastos correntes. A anterior limitación non será de aplicación ao coordinador xeral municipal que exercerá como órgano de contratación en todos os contratos administrativos e privados cuxa contía non exceda de sesenta mil euros (60.000,00 €), IVE excluído, e cuxa duración non sexa superior a catro anos tramitados pola área de Alcaldía. Substitúese pola seguinte redacción: a) A contratación de obras, servizos e subministracións que sexan estritamente necesarias para o funcionamento dos departamentos ao seu cargo cuxa contía non exceda de doce mil euros (12.000,00 €), IVE excluído en gastos de investimento e de trinta mil euros (30.000,00 €), IVE excluído, en gastos correntes. A anterior limitación non será de aplicación ao director da Área de Cultura que exercerá como órgano de contratación en todos os contratos administrativos e privados cuxa contía non exceda de sesenta mil euros (60.000,00 €), IVE excluído, e cuxa duración non sexa superior a catro anos tramitados polos Servizos dependentes da súa Dirección de Área. Segundo. –Modificar o apartado II do acordo da Xunta de Goberno Local en sesión do 28 de xuño de 2019, modificado en sesión de 9 de setembro de 2020, relativo ás delegacións comúns aos órganos directivos, substituíndo o parágrafo 6 relativo a delegacións específicas no coordinador xeral municipal que asumiu os actos de xestión económica e de contratación que corresponden á Área de Alcaldía por un parágrafo 6 relativo a delegacións específicas no director de Área de Cultura que asumirá os actos de xestión económica e de contratación que corresponden á Área de Cultura. Polo tanto o parágrafo 6 terá a seguinte redacción: a) O desenvolvemento de todos os actos de xestión económica ata un importe de sesenta mil euros (60.000,00 €), IVE excluído, así como a autorización e disposición do gasto correspondente, sempre que se realicen con cargo a partidas cuxa xestión corresponda á Área de Cultura. Esta atribución inclúe a aprobación das contas xustificativas de gastos e das contas xustificativas de subvencións concedidas pola Área de Cultura, a devolución de fianzas constituídas dos pagos anticipados das subvencións concedidas, así como a aceptación de subvencións/convenios cuxa solicitude fora autorizada pola alcaldesa sen limitación de contía, sen prexuízo da formalización, que se reserva a alcaldesa. Terceiro. –Publicar o presente acordo no Boletín Oficial da Provincia e dar conta ao Pleno. Cuarto. –Demorar a eficacia das delegacións incluídas no presente acordo ata a súa publicación no Boletín Oficial da Provincia e tamén para: – Actos administrativos afectados polo presente acordo e que estiveran na data de publicación no BOP no “portafirmas” do coordinador xeral municipal. – Actos administrativos que, formando parte dun expediente de gasto, xa foran obxecto de fiscalización pola Intervención municipal ata a data de publicación no BOP, ou ben sexan consecuencia da referido fiscalización e deban ser obxecto de resolución de discrepancia en base ao establecido no artigo 217 do Texto refundido da lei reguladora das facendas locais, aprobado por Real decreto lexislativo 2/2004, do 5 de marzo. Quinto. –Quedan revogadas as delegacións conferidas en acordos anteriores no que se opoñan ou contradigan ás conferidas no presente acordo. A Coruña, a 5 de novembro de 2020 O concelleiro-secretario Yazmina Maria Osazuwa Panadell